ओ मते गै बिनझ हे। जेलै ओ बानुए ब’रे दे हे तां इक बारी बमार होने दे कारण मते गै कमजोर होई गे। उनें गी चलने-फिरने च बी दिक्कत औन लगी। दिन सेआले दे हे। उंदी कुटिया च धुप्प नेई ही औंदी। उंदी कुटिया कोल गै चौधरियें दी हट्टी ही। चौधरी उनें गी पिट्ठी चुक्कियै बाह‌्‌र धुप्पा ब्हालदा हा। इक बारी उस नै स्वामी होंरे गी पिटठी चुक्के दां हा तां उसी ठेडा लगा ते ओ स्वामी हुंदे समेत ढेई पेआ। स्वामी होरें उस दी पिट्ठ थप-थपाई ते आखेआ-“लाल जी तुसें गी मती तां नेई लग्गी।” चौधरी पनै च लज्जत होई गेआ। उस नै स्वामी हुंदे कोला माफी मंगी ता उनें आखेआ-“मड़ा इस च तेरा केह् कसूर हा।”